Barometar

mini|120px|desno|Njemački barometar
Barometar je mjerni instrument za mjerenje atmosferskog pritiska zraka.

Prvi barometar je bio tzv. vodeni barometar (nazvan još Goetheov jer ga je Goethe popularizirao) koji je radio na principu posude s nešto zraka koja je uronjena u vodu, te je stupac vode u posudi porastao kad je opao pritisak zraka jer se je tada stupac zraka smanjio. Najčešće se koristi živin barometar (stupac žive koji se povisuje ili smanjuje ovisno o promjeni pritiska zraka). Otkrio ga je Evangelista Torricelli. Još postoji i suhi barometar (aneroid). To je metalna kutija bez zraka čije stranice se deformiraju s promjenom pritiska zraka jer zrak pritišće na vakuum unutar kutije. Barograf je barometar s pisaljkom koji stalno bilježi promjene pritiska zraka.

Barometar je nezamjenjiv instrument u meteorologiji. Koristan je i u tzv. pučkoj meteorologiji jer se obično smatra da s porastom pritiska zraka slijedi sunčanije vrijeme, a s padom oblačnije.

Kategorija:Mjerni instrumenti
Kategorija:Italijanski izumi